《玄英阁》
明代·何准道

飞栋临溪起，天光湛虚明。宛转历危磴，凭高瞰前楹。

狮山矗千仞，树杪苍烟平。我来宾与俱，相对畅幽情。

雄谈未及午，浊酒还共倾。振衣一长啸，风捲海涛声。

作者简介：何准道，字旦兼，号茜园。香山（今中山）人。吾驺长子。明思宗崇祯十五年（一六四二）举人。官至吏科给事中。清兵入粤，吾驺督师三水，准道从父军中。国势瓦解，遂遁迹不出，与屈大均、高俨、谢长文、陈子升多酬和，并多方外交。著有《玄英阁稿》、《棕山诗集》。清陈伯陶《胜朝粤东遗民录》卷二有传。